pythainlp/thai-wiki-dataset-v3 huggingface dataset:
มณีรัตน์ คำอ้วน

มณีรัตน์ คำอ้วน (เกิด 11 พฤศจิกายน พ.ศ. 2528) ชื่อเล่น เอ๋ เป็นนักแสดงและพิธีกรลูกครึ่งไทย-บังกลาเทศ มีชื่อเสียงจากผลงานภาพยนตร์เรื่อง เพื่อนสนิท รับบท "นุ้ย" และจากซิทคอมเรื่อง เทวดาสาธุ รับบท "พลอยใส"
== ประวัติ ==
มณีรัตน์ คำอ้วน เกิดที่ตำบลธาตุเชิงชุม อำเภอเมือง จังหวัดสกลนคร เป็นบุตรของโมฮัมเหม็ด ฮุสเซน บิดาชาวบังกลาเทศ กับพยอมศรี ฮุสเซน มารดาชาวไทย เดิมครอบครัวอยู่ที่จังหวัดร้อยเอ็ด เธอมีพี่สาวหนึ่งคนเกิดในบังกลาเทศชื่อ นฤดี คำอ้วน ซึ่งแยกย้ายกันหลังจากบิดาเสียชีวิต ปัจจุบันเป็นพนักงานต้อนรับบนเครื่องบินของสายการบินแห่งหนึ่ง
มณีรัตน์สำเร็จการศึกษาระดับมัธยมศึกษาที่โรงเรียนขอนแก่นวิทยายน และปริญญาตรี คณะมนุษยศาสตร์ สาขาสื่อสารมวลชน มหาวิทยาลัยรามคำแหง
ช่วงวัยเด็ก มณีรัตน์จะช่วยมารดาทำและขายโรตี เมื่อมีฐานะมากขึ้น บิดาจึงทำอาชีพรับเหมาตามต่างจังหวัด แต่ทุกอย่างได้เปลี่ยนแปลงหลังจากบิดาเสียชีวิตลง มารดาต้องกลายมาเป็นเสาหลักของครอบครัวแทน เธอจึงต้องกลับมาช่วยมารดาขายโรตีอีกครั้ง ต่อมาเมื่อมารดามีปัญหาด้านสุขภาพ มณีรัตน์จึงออกหางานทำ โดยเป็นพนักงานขายของตามบ้าน แคชเชียร์ และนักแสดงประกอบ ซึ่งจากการเป็นนักแสดงประกอบนี้เอง ทำให้เธอได้เรียนรู้และมีประสบการณ์เกี่ยวกับการแสดง ซึ่งภายหลังเธอแคสต์ได้ภาพยนตร์เรื่อง เพื่อนสนิท และได้รับบทเป็น “นุ้ย”
แม้มณีรัตน์จะมีบิดาเป็นชาวบังกลาเทศ แต่เธอเองกลับคิดว่าเธอแทบไม่มีความเป็นบังกลาเทศหลงเหลืออยู่เลย "คุณพ่ออยู่ที่นี่ตั้งแต่เด็กและไม่เคยกลับบ้านเลยตั้งแต่หนูจำความได้ คุณพ่อใช้ชีวิตแบบไทย ๆ ความเป็นลูกครึ่งในตัวหนูเลยไม่ค่อยมีค่ะ ส่วนเรื่องวัฒนธรรม คุณพ่ออาจจะมีหวง มีข้อบังคับเป็นกฎเกณฑ์ของที่บ้านบ้าง หลัก ๆ ที่ได้รับมาน่าจะเป็นเรื่องอาหารการกิน พ่อชอบกินแกงขมิ้นรสจัด แต่ความเป็นอยู่ก็เป็นแบบไทย ๆ เลยค่ะ" 
== ผลงาน ==
=== ละครโทรทัศน์ ===
=== ละครชุด ===
| rowspan = "1" | 2556 ||  ศีล 5 คนกล้าท้าอธรรม || ตอน ความทรงจำของจ่าหมาย || น้ำทิพย์ (น้ำ)
|-
| rowspan = "1" | 2557 ||  เซน...สื่อรักสื่อวิญญาณ|| ตอน รักที่ไม่สมหวัง || นุ่น
|-
| rowspan = "1" | 2558 ||  7 วันจองเวร  || || นุสรา (นุส) / นิสา (นิด)
|-
|rowspan = "1" | 2559 || ไดอารี่ตุ๊ดซี่ส์ เดอะซีรีส์  || ตอนที 7  || นุกนิก (รับเชิญ)
|-
|rowspan = "2" | 2560 || ไดอารีตุ๊ดซีส์ เดอะซีรีส์ 2 || ตอนที่ 3,12 || นุกนิก (รับเชิญ)
|-
| Love Songs Love Series || ตอน แพ้คำว่ารัก || เอ๋
|-
|rowspan = "2" | 2561 || Wake Up ชะนี The Series ||  ||เอ๋ย
|-
| Love Songs Love Series 3  || ตอน ความเชื่อ|| ครูเบน
|-
|rowspan = "3" | 2562 || Bangkok Vampire รสรินล่าแวมไพร์ || || ชมภนุช เขาชรุณ (พี่หนูดี) (รับเชิญ)
|-
| เจ้าหญิงเม็ดทราย The Sand Princess || ||พงษ์เพชร (เลขาคี คิรากร)
|-
| ตาสัมผัสผี ปี 2 || || จ่าวาว
|-
|rowspan = "2" | 2563 || คลับสะพานฟาย || ตอน โจรประจำบ้าน || อิ๋น
|-
| Wake Up ชะนี: Very Complicated  || || เอ๋ย
|-
|}
=== ละครเฉลิมพระเกียรติ ===
=== ภาพยนตร์ ===
=== ละครเวที ===
=== ซิทคอม ===
=== มิวสิกวีดีโอ ===
=== พิธีกร ===
ตีฆ้องร้องข่าว
หนังสด
Play Ment
Happy Morning ทุกวันอาทิตย์ เวลา 09.55 - 10.20 น. ทางช่อง 5
== อ้างอิง ==
== แหล่งข้อมูลอื่น ==
ประวัติส่วนตัว
บุคคลจากอำเภอเมืองสกลนคร
ชาวไทยเชื้อสายบังกลาเทศ
มุสลิมชาวไทย
นักแสดงชาวไทย
นักแสดงละครโทรทัศน์หญิงชาวไทย
บุคคลจากโรงเรียนขอนแก่นวิทยายน
บุคคลจากคณะสื่อสารมวลชน มหาวิทยาลัยรามคำแหง
บุคคลจากมหาวิทยาลัยรัตนบัณฑิต
ฟลัวร์ (อัลบั้ม)

== รายชื่อเพลง ==
บอก (Tell)
เปลี่ยน (Someday)
เรื่องเดียว (One Thing)
ม.3 (High School)
ที่ที่มีแต่เรา (Still)
ปล่อยไปตามหัวใจ (Let It Flow)
เปลือก (Fake)
ไม่มีสิ่งไหนเป็นความจริง (What It's Worth)
ตื่น (Awake)
Youth
อัลบั้มเพลงของฟลัวร์
อัลบั้มเพลงไทยสากล
อัลบั้มเพลงในปี พ.ศ. 2545
วนิลลา (อัลบั้ม)

=== รายชื่อเพลง ===
ความหลัง
หยั่งรู้
คนที่รออยู่
ไม่แคร์ (Feat. เบน ชลาทิศ)
ฤดูที่ฉันเหงา
Honeymoon (Feat. นาเดีย สุทธิกุลพานิช)
ฉัน
เธอจะมีชีวิตอยู่ต่อไป
สุริยุปราคา
Wasurete Hoshi-I
Bonus Track
เรื่องเดียว (B5 Version)
ปล่อยไปตามหัวใจ + เปลี่ยน (Live from B-Day Concert)
อัลบั้มเพลงของฟลัวร์
อัลบั้มเพลงไทยสากล
อัลบั้มเพลงในปี พ.ศ. 2548
ดมีตรี เมดเวเดฟ

ดมีตรี อะนาตอลเยวิช เมดเวเดฟ (; Dmitry Anatolyevich Medvedev) เป็นรองประธานสภาความมั่นคงรัสเซีย อดีตนายกรัฐมนตรีรัสเซียคนที่ 10 และอดีตประธานาธิบดีรัสเซียระหว่างปี 2008 ถึง 2012
เมดเวเดฟเกิดในครอบครัวนักวิชาการของโซเวียตในนครเลนินกราด จบการศึกษาด้วยกฎหมายจากมหาวิทยาลัยเลนินกราดในปี 1987 และสำเร็จปริญญานิพนธ์ในปี 1990 และเข้าทำงานเป็นอาจารย์ในมหาวิทยาลัยที่เขาจบมา ซึ่งปัจจุบันได้เปลี่ยนชื่อเป็นมหาวิทยาลัยเซนต์ปีเตอส์เบิร์ก เขาสอนในวิชากฎหมายพลเรือนและโรมันจนถึงปี 1999 เขาเริ่มงานการเมืองครั้งแรกในฐานะผู้จักการการเลือกตั้ง และได้เป็นที่ปรึกษานายกเทศมนตรีเซนต์ปีเตอส์เบิร์ก ซึ่งที่นั่นทำให้เขาได้รู้จักและกลายเป็นเพื่อนกับวลาดีมีร์ ปูติน
ในเดือนพฤศจิกายน 1999 เมดเวเดฟได้เข้าทำงานในฝ่ายบริหารของประธานาธิบดีรัสเซีย และในปี 2000 ได้ดำรงตำแหน่งเป็นรองเสนาธิการเครมลิน ในการเลือกตั้งประธานาธิบดีในปี 2000 เขาได้เป็นฝ่ายหาเสียงของปูติน และในวาระการดำรงตำแหน่งที่สองของประธานาธิบดีปูตินในเดือนพฤศจิกายน 2005 เขาก็ได้รับการแต่งตั้งเป็นรองนายกรัฐมนตรีคนที่หนึ่ง รับผิดชอบฝ่ายสังคมและสวัสดิการ และยังเป็นประธานกรรมการบริษัทก็ซพรอม รัฐวิสาหกิจยักษ์ใหญ่ของรัสเซียอีกด้วย และดำรงตำแหน่งจนถึงปี 2008
เมื่อประธานาธิบดีปูตินดำรงตำแหน่งครบสองวาระในปี 2008 ด้วยข้อจำกัดทางรัฐธรรมนูญทำให้ปูตินตัดสินใจส่งเมดเวเดฟเข้าชิงตำแหน่งประธานาธิบดี ด้วยการสนับสนุนจากฐานเสียงของปูตินทำให้เมดเวเดฟชนะเลือกตั้งด้วยเสียงกว่า 70.28% ของจำนวนผู้ลงคะแนน เมื่อเขาดำรงตำแหน่งประธานาธิบดี เขาก็แต่งตั้งปูตินเป็นนายกรัฐมนตรี ตัวเมดเวเดฟถูกมองว่าเป็นเสมือนหุ่นเชิดของปูติน เมื่อเมดเวเดฟดำรงตำแหน่งครบวาระในปี 2012 ปูตินก็กลับมาลงสมัครชิงตำแหน่งประธานาธิบดีและได้รับเลือกตั้งอีกครั้ง เมื่อปูตินเป็นประธานาธิบดีครั้งที่สองแล้ว ก็ตั้งเมดเวเดฟเป็นนายกรัฐมนตรี จึงถูกสื่อเรียกการเข้ารับตำแหน่งของทั้งสองในครั้งนั้นว่าเป็น "การสลับตำแหน่ง"
== อ้างอิง ==
== แหล่งข้อมูลอื่น ==
Personal website 
personal video-blog 
Official site of the Prime Minister of Russia
Video blogs
นักการเมืองรัสเซีย
บุคคลที่เกิดในปี พ.ศ. 2508
บุคคลจากเซนต์ปีเตอส์เบิร์ก
ประธานาธิบดีรัสเซีย
นายกรัฐมนตรีรัสเซีย
บุคคลในสงครามกลางเมืองซีเรีย
สมาชิกพรรคคอมมิวนิสต์แห่งสหภาพโซเวียต
ศิษย์เก่าจากมหาวิทยาลัยเซนต์ปีเตอส์เบิร์ก
เมด อิน ไทยแลนด์ (อัลบั้ม)

เมด อิน ไทยแลนด์ (Made in Thailand) คือสตูดิโออัลบั้มชุดที่ 5 ของ คาราบาว วางจำหน่ายเมื่อเดือน ธันวาคม พ.ศ. 2527 โดย จีเอ็มเอ็ม แกรมมี่ และ อามีโก้ โดยอัลบั้มชุดนี้ของคาราบาวมีเพลงฮิตเกือบทุกเพลงในอัลบั้ม ได้แก่ เมด อิน ไทยแลนด์ , มหาลัย , ลูกหิน , ลูกแก้ว , ราชาเงินผ่อน , นางงามตู้กระจก, เรฟูจี และ บัวลอย (ถึกควายทุย ภาค 5) อัลบั้มนี้เป็นอัลบั้มที่ประสบความสำเร็จมากที่สุดของคาราบาวและเป็นอัลบั้มที่ขายดีที่สุดของประเทศไทย โดยมียอดขายเทปซีดีประมาณ 5 ล้านตลับ/ก๊อปปี้ ซึ่งไม่มีศิลปินทำลายสถิติยอดขายอัลบั้มนี้ได้จนถึงปัจจุบัน อย่างไรก็ตาม อัลบั้มนี้มีเพลงที่ถูก คณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งแบนห้ามออกอากาศตามโทรทัศน์ช่องต่างๆ คือเพลง หำเทียม โดย กบว. ให้เหตุผลว่า "มีคำว่า หำ อยู่ในเพลงเต็มไปหมด" ซึ่งจากการนับทั้งเพลง จะพบว่ามีคำว่า หำ ทั้งหมด 19 คำ
== รายชื่อเพลง ==
== สมาชิก ==
ยืนยง โอภากุล : ร้องนำ , กีตาร์ , ร้องประสาน
กีรติ พรหมสาขา ณ สกลนคร : เพอร์คัสชั่น , กีตาร์ , ร้องประสาน
ปรีชา ชนะภัย : ร้องนำ เพลง ลูกหิน, กีตาร์ , คีย์บอร์ด,เบส,ร้องประสาน
อำนาจ ลูกจันทร์ : กลอง
ไพรัช เพิ่มฉลาด : เบส , ร้องประสาน
ธนิสร์ ศรีกลิ่นดี : ขลุ่ย , ฟลุ้ต , แซ็กโซโฟน , คีย์บอร์ด , ร้องประสาน
เทียรี่ เมฆวัฒนา : ร้องนำ เพลง นางงามตู้กระจก , กีตาร์ , ร้องประสาน
== นักดนตรีอื่นที่ร่วมงาน (เพลง เรฟูจี)  ==
ชาญณรงค์ แดงกูร : โอโบ
สมหมาย ยิ้มบุตร : เซลโล
แฉล้ม มั่งมี : ไวโอลิน , วิโอลา
พจน์ ปรีชา : ไวโอลิน , วิโอลา
สุทิน ศรีณรงค์ : ไวโอลิน , วิโอลา
==การจัดจำหน่าย==
{|class="wikitable"
|-
! ปี
! ค่าย
! รูปแบบ
|-
| rowspan="2" |พ.ศ. 2527
| rowspan="2"| อามีโก้
| แผ่นเสียง
|-
| เทปคาสเซตต์
|-
|rowspan="2"| พ.ศ. 2540
|rowspan="2"| กระบือ แอนด์ โค
| แผ่นซีดี
|-
|เทปคาสเซตต์
|-
| rowspan="1" | พ.ศ. 2546
| rowspan="4" | วอร์นเนอร์ มิวสิก ไทยแลนด์
| แผ่นซีดี (ปกครบรอบ 20 ปี คาราบาว)
|-
| พ.ศ. 2554
| แผ่นซีดี (ปกครบรอบ 30 ปี คาราบาว)
|-
| พ.ศ. 2555
| แผ่นเสียง (Remaster)
|-
| พ.ศ. 2556
| แผ่นซีดี (Remaster)
|-
| rowspan="1" |พ.ศ. 2557
| rowspan="1"| วอร์นเนอร์ มิวสิก ไทยแลนด์ และ CAP
| แผ่นซีดี (Remaster โดย CAP)
|}
== แหล่งข้อมูล ==
ปกอัลบั้ม เมด อิน ไทยแลนด์
ฟังเพลงจากอัลบั้ม เมด อิน ไทยแลนด์ เต็มอัลบั้ม
อัลบั้มเพลงในปี พ.ศ. 2527
อัลบั้มเพลงของคาราบาว
อิซูมิ มัตสึโมโตะ

คาซูยะ เทราชิมะ  รู้จักกันในนามปากกา อิซูมิ มัตสึโมโตะ  : เป็นนักวาดการ์ตูนญี่ปุ่น (มังงะ)
== ผลงาน ==
Sesame Street
ถนนสายนี้เปรี้ยว 
นักวาดการ์ตูนญี่ปุ่น
โดนต์บีอีวัล

"โดนต์บีอีวัล" (Don't be evil; "อย่าชั่วร้าย") เป็นคติพจน์อย่างเป็นทางการของบริษัทกูเกิล ตั้งโดยพอล บุชเชต ผู้คิดค้นระบบจีเมล โดยเสนอแนะระหว่างการประชุมในไอเดียของสโลแกนที่มีผลระยะยาว ซึ่งขณะเดียวกันก็กล่าวกระทบกับบริษัทคอมพิวเตอร์อื่นในขณะนั้นที่พยายามครองตลาดแต่เพียงผู้เดียว
== อ้างอิง ==
คติพจน์
กูเกิล
คำขวัญ
กูเกิลเพล็กซ์

กูเกิลเพล็กซ์ (Googleplex) เป็นอาคารสำนักงานใหญ่ของบริษัทกูเกิล ตั้งอยู่ที่เมืองเมาน์เทนวิว รัฐแคลิฟอร์เนีย โดยคำว่ากูเกิลเพลกซ์รวมจากชื่อบริษัท "กูเกิล" รวมกับ "คอมเพล็กซ์" (ในภาษาอังกฤษแปลว่า กลุ่มอาคาร) และขณะเดียวกันเล่นคำกับคำว่า กูกอลเพลกซ์ ที่หมายถึงจำนวนมหาศาล 1010100
อาคารทั้ง 4 หลังของกูเกิลเพล็กซ์มีเนื้อที่ 47,038&nbsp;ม² (506,317&nbsp;ฟุต²) โดยเช่ามาจากซิลิกอนกราฟิกส์ตั้งแต่ปี พ.ศ. 2546 และเมื่อ มิถุนายน 2549 กูเกิลได้ซื้ออาคารจากซิลิกอนกราฟิกส์เป็นจำนวนเงิน 319 ล้านดอลลาร์สหรัฐ
== อ้างอิง ==
== แหล่งข้อมูลอื่น ==
สำนักงานกูเกิ้ลเพล็กซ์ กลยุทธ์รีดสมองคนไอที 
ชีวิตที่กูเกิลเพล็กซ์ จากกูเกิล 
ชีวิตที่กูเกิลเพล็กซ์  จากนิตยสารไทม์ 
กูเกิล
รัฐแคลิฟอร์เนีย
มหาวิทยาลัยแมริแลนด์ คอลเลจพาร์ก

มหาวิทยาลัยแมริแลนด์ คอลเลจพาร์ก (University of Maryland, College Park ย่อว่า UM, UMD, UMCP) เป็นมหาวิทยาลัยรัฐของสหรัฐอเมริกา ตั้งอยู่ในเมืองคอลเลจพาร์ก รัฐแมริแลนด์ โดยอยู่ไม่ห่างจากวอชิงตัน ดี.ซี. มหาวิทยาลัยก่อตั้งในปี ค.ศ. 1856 มหาวิทยาลัยแมริแลนด์ คอลเลจพาร์ก มักจะรู้จักในชื่อ "มหาวิทยาลัยแมริแลนด์" ปัจจุบัน ณ ปี 2551 มหาวิทยาลัยมีนักศึกษาประมาณ 36,000 คน โดยมีคณาจารย์ 3,700 คน
สัญลักษณ์มหาวิทยาลัยคือ เต่า โดยสีประจำมหาวิทยาลัยคือ สีแดง สีขาว สีดำ และสีทอง
== อ้างอิง ==
รายละเอียดมหาวิทยาลัยแมริแลนด์
== แหล่งข้อมูลอื่น ==
เว็บไซต์มหาวิทยาลัยแมริแลนด์ คอลเลจพาร์ก
มแริแลนด์
วีนัส

__NOTOC__
วีนัส (Venus) อาจหมายถึง
== ความหมายทั่วไป ==
ดาวศุกร์ (Venus) - ดาวเคราะห์ในระบบสุริยะลำดับที่ 2
วีนัส (เทพปกรณัม) - เทพีแห่งเทพปกรณัมโรมันที่มีความเกี่ยวข้องโดยตรงกับความรักและความงาม หรืออีกชื่อคือ อโฟรไดท์ (Aphrodite)
== งานศิลปะ ==
วีนัสคุกเข่า (Crouching Venus)- ประติมากรรมเฮเลนนิสติค
วีนัสแห่งคนิดัส (Aphrodite of Cnidus)- ประติมากรรมกรีก
วีนัสแห่งเออร์บิโน - ภาพเขียนสีน้ำมันที่เขียนโดย ทิเชียน จิตรกรสมัยเรอเนซองส์
กำเนิดวีนัส (ทิเชียน) - ภาพเขียนโดย ทิเชียน
กำเนิดวีนัส (บอตติเชลลี) - ภาพเขียนโดย บอตติเชลลี
กำเนิดวีนัส (โบกูโร) - ภาพเขียนโดย วิลเลียม อดอล์ฟ โบกูโร (William-Adolphe Bouguereau)
กำเนิดวีนัส (คาบาเนล) - ภาพเขียนโดย อเล็กซานเดอร์ คาบาเนล (Alexandre Cabanel)
กำเนิดวีนัส - ภาพเขียนโดย อโมรี ดูวาล (Amaury Duval)
กำเนิดวีนัส (นวนิยาย) - นวนิยายโดย ซาราห์ ดูนันท์
วีนัสหลับ (จอร์โจเน) - เป็นภาพเขียนสีน้ำมันที่เขียนโดย จอร์โจเน
== บุคคล ==
วีนัส วิลเลียมส์ - นักเทนนิสอาชีพชาวอเมริกัน
== วงดนตรี ==
วีนัส บัตเตอร์ฟลาย - กลุ่มศิลปินหญิงล้วนซึ่งประกอบด้วยสมาชิก 5 คน คือ โหน่ง, เหน่ง, เคธี่, ตาล และอ๋อม
วีนัส ฟลายแทร็บ - วงดนตรีสาวประเภท 2
วีนัส ฮัม - กลุ่มดนตรีอิเล็กทรอนิกส์-ป็อปสัญชาติอเมริกัน จากเมืองแนชวิลล์ รัฐเทนเนสซี
วีนัส
เอียรอส

เอียรอส หรือ เอรอส (Eros /ˈɪərɒs/ หรือ /ˈɛrɒs/; Ἔρως, "ความปรารถนา") ในเทพปกรณัมกรีก เป็นพระเจ้าแห่งความรัก ภาคโรมัน คือ คิวปิด บางตำนานถือว่าพระองค์เป็นปฐมเทพ ขณะที่บางตำนานว่าพระองค์เป็นพระโอรสของแอโฟรไดที
เทพเจ้ากรีก
กลุ่มนิยมแบบก่อนราฟาเอล

กลุ่มนิยมแบบก่อนราฟาเอล (Pre-Raphaelite Brotherhood หรือ Pre-Raphaelites) เป็นกลุ่มจิตรกร กวี และนักวิจารณ์ศิลปะของอังกฤษทึ่ก่อตั้งเมื่อปี ค.ศ. 1848 โดยจอห์น เอเวอเรตต์ มิเล, ดานเต เกเบรียล รอสเซ็ตติ และวิลเลียม โฮลแมน ฮันท์
ความประสงค์ของศิลปินกลุ่มนี้คือการปฏิรูปศิลปะโดยการละทิ้งสึ่งที่เห็นว่าเป็นวิธีเขียนแบบจักรกลที่ริเริ่มโดยศิลปินลัทธิแมนเนอริสม์หลังสมัยการเขียนแบบราฟาเอลและมีเกลันเจโล ศิลปินกลุ่มนี้เชื่อว่าการวางรูปแบบของคลาสสิกและของราฟาเอลเป็นการวางได้อย่างสวยงามแต่มาถูกบิดเบือนไปโดยอิทธิพลจากการสอนการเขียนภาพแบบศิลปะสถาบันของสถาบันศิลปะต่าง ๆ ฉะนั้นจึงได้เรียกตนเองว่า "กลุ่มนิยมแบบก่อนราฟาเอล" แนวศิลปะที่กลุ่มนี้มีปฏิกิริยาต่อต้านที่สุดคืออิทธิพลการเขียนภาพของเซอร์โจชัว เรย์โนลด์สผู้ที่เป็นผู้ก่อตั้งราชสถาบันศิลปะ และเรียกเรโนลด์ส ว่า “เซอร์สลอชชัว” (Sir Sloshua) เพราะเชื่อว่าวิธีวาดของโจชัวเลอะเทอะและเป็นการเขียนตามสูตรของการเขียนภาพแบบแมนเนอริสม์ ศิลปินกลุ่มนี้ต้องการกลับไปหาการเขียนที่เต็มไปด้วยรายละเอียด การใช้สีจัด และการวางองค์ประกอบที่ซับซ้อนของสมัยศิลปะเรอเนซองส์ตอนต้นและของศิลปะแบบเฟล็มมิช
กลุ่มนิยมแบบก่อนราฟาเอลถือกันว่าเป็นขบวนการอาวองการ์ดขบวนการแรกของการปฏิรูปศิลปะ ถึงแม้จะไม่เป็นที่ยอมรับเพราะปรัชญาของกลุ่มยังคงยอมรับการวาดแบบจิตรกรรมประวัติศาสตร์ และเป็นศิลปะเลียนแบบ หรือเลียนแบบธรรมชาติซึ่งเป็นหัวใจของปรัชญา แต่อย่างไรก็ตามกลุ่มนิยมแบบก่อนราฟาเอลก็ยังถือตนเองว่าเป็นขบวนการปฏิรูปและได้สร้างศิลปะที่มีเอกลักษณ์เป็นของตนเอง
== สมุดภาพ ==
ไฟล์:A Priestess by Godward.jpg|“พระสตรี” (Priestess) ค.ศ. 1894 โดย จอห์น วิลเลียม กอดวาร์ด (John William Godward )
ไฟล์:Miranda - The Tempest JWW.jpg|“พายุ” (The Tempest) โดย จอห์น วิลเลียม วอเทอร์เฮาส์ (John William Waterhouse)
ไฟล์:Millais - Ophelia.jpg|“โอฟีเลีย” (Ophelia) ค.ศ. 1852 โดย จอห์น เอเวอเรตต์ มิเล แกลเลอรีเทท ลอนดอน
ไฟล์:William holman hunt-the shadow of death.jpg|“เงาความตาย” (The Shadow of Death) ค.ศ. 1870 โดย วิลเลียม โฮลแมน ฮันท์
ไฟล์:John William Waterhouse - The Missal.JPG|“The Missal” ค.ศ. 1902 โดย จอห์น วิลเลียม วอเทอร์เฮาส์
== ดูเพิ่ม ==
ศิลปะสถาบัน
ลัทธิแมนเนอริสม์
ราฟาเอล
== แหล่งข้อมูลอื่น ==
ลิงก์ไปยังกลุ่มนิยมแบบก่อนราฟาเอล 
หลักการและสมาชิกกลุ่มศิลปะพรีราฟาเอลไลท์ 
งานสะสมศิลปะแบบก่อนราฟาเอลของแอนดรูว์ ลอยด์ เว็บเบอร์ (Andrew Lloyd Webber)  
จิตรกรรม
ปรัชญาศิลปะ
เตลังคานาประชาสมิติ

เตลังคานาประชาสมิติ (तेलंगाना प्रजा समिति; Telangana Praja Samithi) เป็นพรรคการเมืองในรัฐอันธรประเทศ ต่อสู้เพื่อการตั้งรัฐเตลังคานา ก่อตั้งพรรคเมื่อ พ.ศ. 2512 ผู้นำพรรคคนแรกคือ เมทัน โมหัน เตลังคานาประชาสมิติ มีส่วนเกี่ยวข้องกับความวุ่นวายในเตลังคานาเมื่อ 6 เมษายน พ.ศ. 2512 เตลังคานาประชาสมิติได้จัดการชุมนุมในเมืองไฮเดอราบาด ตำรวจได้จุดไฟเผาในขณะชุมนุม ทำให้มีผู้เสียชีวิต 50 คน ส่วนใหญ่เป็นนักศึกษา
การเลือกตั้งใน พ.ศ. 2514 เตลังคานาประชาสมิติได้ที่นั่งในโลกสภา 10 จาก 11 ที่นั่งในเตลังคานา ต่อมาในเดือนกันยายน พ.ศ. 2514 พรรคได้รวมเข้ากับพรรคคองเกรสและความวุ่นวายในเตลังคานาได้ระงับไปชั่วคราว
ขบวนการทางการเมืองในประเทศอินเดีย
ขบวนการแบ่งแยกดินแดน
แนวร่วมเตลังคนราษฏรสัธนะ

แนวร่วมเตลังคนราษฏรสัธนะ (Telangana Rashtra Sadhana Front) เป็นแนวร่วมที่เรียกร้องให้มีการจัดตั้งรัฐเตลังคนะแยกจากรัฐอันธรประเทศในอินเดีย ก่อตั้งก่อนการเลือกตั้ง พ.ศ. 2547 สมาชิกส่วนใหญ่ของกลุ่มมาจากพรรคเตลังคนะ ราษฏระ พรรคเตลังคนะ ชนตะ และพรรคคอมมิวนิสต์เตลังคนะ ผู้นำกลุ่มคือกตกัม มรูถยุนชายัม โดยมี จี อินไนอะห์เป็นผู้นำร่วม
ขบวนการทางการเมืองในประเทศอินเดีย
ขบวนการแบ่งแยกดินแดน
พรรคเตลังคานาราษฎระ

พรรคเตลังคานาราษฏระ หรือ พรรคแห่งชาติเตลังคานา (Telangana Rashtra Party) เป็นพรรคการเมืองที่เรียกร้องให้มีการจัดตั้งรัฐเตลังคานาแยกจากรัฐอันธรประเทศในอินเดีย ก่อตั้งในไฮเดอราบาดเมื่อ 11 ตุลาคม พ.ศ. 2545 โดยคาเท อินนา เรดดี หรือ จี อินไนอะห์ ซึ่งเคยเป็นเลขาธิการทั่วไปของพรรคเตลังคานาราษฏระ สมิถิ หัวหน้ากลุ่มคือ เอ อาร์ ราเมศ กุมาร ธงประจำกลุ่มเป็นธงสีเขียว มีรูปแผนที่ของเตลังคานาสีขาวอยู่ตรงกลาง
ก่อนการเลือกตั้งใน พ.ศ. 2547 พรรคเข้าร่วมกับแนวร่วมเตลังคานาราษฏระ สธนะ หลังการแตกสลายลงอย่างกะทันหันของพรรคหลังการเลือกตั้ง พ.ศ. 2547 จี อินไนอะห์ ถูกกล่าวหาว่ามีส่วนเกี่ยวข้องกับการวางระเบิดโดยกองกำลังปลดปล่อยเตลังคานาในเดือนพฤศจิกายน พ.ศ. 2547
ขบวนการทางการเมืองในประเทศอินเดีย
ขบวนการแบ่งแยกดินแดน
พรรคชัยเตลังคานา

พรรคชัยเตลังคานา (Jai Telangana Party) เป็นพรรคการเมืองในรัฐอันธรประเทศ ประเทศอินเดีย ก่อตั้งเมื่อ พ.ศ. 2541 เป็นส่วนหนึ่งของ ราษฏริยชันตทัล ในการเลือกตั้ง พ.ศ. 2541 จุดมุ่งหมายของพรรคเพื่อแยกรัฐเตลังคานาออกจากรัฐอันธรประเทศ
ผู้ก่อตั้งพรรคคือ พี อินทรา เรดดี ซึ่งเคยทำงานกับพรรคเตลุกุเทเสมมาก่อน ต่อมาจึงได้ชักชวนลักษมี ปาราวตีและกลุ่มของเธอมาตั้งพรรคชัยเตลังคานา หลังการเลือกตั้ง พ.ศ. 2541 พรรคชัย เตลังคานาได้รวมเข้ากับพรรคคองเกรส ส่วนเรดดีเสียชีวิตด้วยอุบัติเหตุทางรถยนต์เมื่อ พ.ศ. 2543
ขบวนการทางการเมืองในประเทศอินเดีย
ขบวนการแบ่งแยกดินแดน
แนวร่วมสมาพันธ์กู้ชาติ

แนวร่วมสมาพันธ์กู้ชาติ (United National Liberation Front) เป็นกลุ่มที่ก่อความรุนแรงในรัฐมณีปุระทางตะวันออกเฉียงเหนือของอินเดีย เพื่อเรียกร้องเอกราชให้รัฐมณีปุระ ก่อตั้งเมื่อ 24 พฤศจิกายน พ.ศ. 2507 ผู้นำกลุ่มคือ กาลาลุง กาเมย โดยมีทันโคเปา สิงสิต เป็นรองหัวหน้า และอรัมบัม ซาเมเรนทรา เป็นเลขาธิการทั่วไป
== แหล่งข้อมูลอื่น ==
UNLF ขบวนการก่อการร้ายในมณีปุระ
ขบวนการทางการเมืองในประเทศอินเดีย
ขบวนการแบ่งแยกดินแดน
แนวร่วมสหชาติ

แนวร่วมสหชาติ (United National Front) เป็นพรรคการเมืองในอัฟกานิสถาน
ก่อตั้งเมื่อ 13 มีนาคม พ.ศ. 2550 โดยมีพื้นฐานมาจากกลุ่มที่เคยร่วมมือกันต่อต้านโซเวียต และกลุ่มที่มีความแตกต่างทางด้านสังคม เผ่าพันธุ์ .หัวหน้าพรรคคืออดีตประธานาธิบดี บูรานุดดีน รับบานี สมาชิกพรรคส่วนใหญ่มาจากกลุ่มที่เคยสังกัดในพันธมิตรฝ่ายเหนือ จุดมุ่งหมายของพรรคคือสร้างความเป็นเอกภาพในอัฟกานิสถานและเข้าร่วมในการเลือกตั้งที่จัดตั้งขึ้นในประเทศ ขนาดที่แท้จริงของพรรคไม่แน่นอน แต่เชื่อว่าคุมเสียงสนับสนุนในสภาได้ราว 40%
== อ้างอิง ==
ขบวนการทางการเมืองในประเทศอัฟกานิสถาน
พรรคประชาชนกามตาปุร

พรรคประชาชนกามตาปุร (Kamtapur People's Party) เป็นพรรคการเมืองในภาคเหนือของรัฐเบงกอลตะวันตก ประเทศอินเดีย ก่อตั้งเมื่อ เดือนมกราคม พ.ศ. 2539 โดย อตุล รอย พรรคนี้ทำงานในหมู่ชาวราชพังสี โดยต้องการตั้งรัฐกามตาปุรและยอมให้ใช้ภาษาราชพังสีเป็นภาษาราชการต่างหาก
พรรคประชาชนกามตาปุรเป็นหน่วยงานทางการเมืองของกลุ่มก่อการร้ายคือองค์กรปลดปล่อยกามตาปุร หน่วยงานด้านนักศึกษาคือสหภาพนักศึกษากามตาปุรทั้งมวล ส่วนหน่วยงานด้านผู้หญิงคือกลุ่มสิทธิสตรีกามตาปุร ในฤดูใบไม้ผลิ พ.ศ. 2546 มีการเปลี่ยนแปลงผู้นำโดย นิขิล รอยขึ้นมาเป็นผู้นำแทน ในการเลือกตั้ง พ.ศ. 2547 พรรครวมตัวเป็นแนวร่วมกับฌารขัณฑ์ มุกติ โมร์ฉา
ขบวนการทางการเมืองในประเทศอินเดีย
ขบวนการแบ่งแยกดินแดน
อาร์ชดัชเชสมาเรีย คลีเมนติน่าแห่งออสเตรีย

อาร์ชดัชเชสมาเรีย คลีเมนติน่าแห่งออสเตรีย (en.: Archduchess Maria Clemantina of Austria, de.: Erzherzogin Maria Klementine von Österreich) (พระนามเต็ม: มาเรีย คลีเมนติน่า ฟรานซิสก้า โจเซฟ่า, Maria Clementina Francisca Josepha von Habsburg-Lorraine (de Bourbon) ) ทรงเป็นอาร์ชดัชเชสแห่งออสเตรีย และทรงเป็นเจ้าฟ้าหญิงแห่งทู ซิชิลีส์ และดำรงพระราชอิสริยยศ เจ้าหญิงแห่งซาร์เลอโน (Princess of Salerno) หลังจากการอภิเษกสมรส
== พระราชประวัติ ==
อาร์ชดัชเชสมาเรีย คลีเมนติน่า ประสูติเมื่อวันที่ 1 มีนาคม พ.ศ. 2341 ณ กรุงเวียนนา ประเทศออสเตรีย เป็นพระราชธิดาองค์ที่ 5 และพระราชบุตรองค์ที่ 6 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และเจ้าหญิงมาเรีย เทเรซ่าแห่งทู ซิชิลีส์ เมื่อทรงพระเยาว์นั้น พระองค์ และพระเชษภัคินี พระเชษฐา พระอนุชา และพระขนิษฐา ทรงต้องเผชิญกับโรคร้าย ซึ่งเกิดจากการที่อภิเษกสมรสในหมู่เครือญาติกัน ทำให้เกิดผลกระทบแทรกซ้อนในร่างกาย ทำให้อาร์ชดยุก และอาร์ชดัชเชสรอดพระชนม์ชีพเพียง 5 พระองค์เท่านั้น แต่ที่รอดมา ส่วนใหญ่จะมีพระวรกายไม่ครบ 32 ประการ หรือเป็นโรคแทรกซ้อนตามมา เช่น สมเด็จพระจักรพรรดิเฟอร์ดินานด์ พระเชษฐาทรงเป็นโรคลมบ้าหมู ทำให้เป็นอุปสรรคในการครองราชย์ จึงต้อมทรงสละราชสมบัติ อาร์ชดัชเชสมาเรีย แอนนา พระขนิษฐา ทรงมีสติปัญญาเหมือนยังทรงพระเยาว์ อาร์ชดัชเชสมารี หลุยส์ พระเชษฐภัคินี และอาร์ชดยุกฟรานซ์ คาร์ล พระอนุชา มีพระหทัยไม่ปกติ ส่วนพระองค์อื่นๆสิ้นพระชนม์หมด มีแต่พระองค์และอาร์ชดัชเชสมาเรีย ลีโอโพลดิน่า พระเชษฐภัคินีเท่านั้น ที่มีพระวรกายสมบูรณ์ครบถ้วนทุกประการ
== อภิเษกสมรส ==
อาร์ชดัชเชสมาเรีย คลีเมนติน่า ทรงอภิเษกสมรสกับพระมาตุลาแท้ๆของพระองค์ เจ้าชายลีโอโพลโด้แห่งทู ซิชิลีส์ เจ้าชายแห่งซาเลอโน พระราชโอรสองค์สุดท้องของสมเด็จพระราธิบดีเฟอร์ดินานด์ที่ 1 แห่งทู ซิชิลีส์ และเป็นพระอนุชาแท้ๆในเจ้าหญิงมาเรีย เทเรซ่า พระมารดาของอาร์ชดัชเชสมาเรีย คลีเมนติน่าอีกด้วย ทั้ง 2 พระองค์ทรงอภิเษกสมรสเมื่อวันที่ 28 กรกฎาคม พ.ศ. 2359 ณ พระราชวังเชินบรุนน์ กรุงเวียนนา ประเทศออสเตรีย ทั้ง 2 พระองค์มีพระธิดา 1 พระองค์และพระโอรสอีก 1 พระองค์ ดังนี้...
เจ้าหญิงมาเรีย แคโรลิน่า ออกัสต้าแห่งทู ซิชิลีส์ ประสูติเมื่อวันที่ 26 เมษายน พ.ศ. 2365 สิ้นพระชนม์เมื่อวันที่ 6 ธันวาคม พ.ศ. 2412 ทรงอภิเษกสมรสกับเจ้าชายอองรีแห่งออลีญงส์ ดยุคแห่งอูเมล มีพระโอรสทั้งหมด 2 พระองค์
เจ้าชายลูโดวิโก้ คาร์โลแห่งทู ซิชิลีส์ ประสูติเมื่อวันที่ 19 กรกฎาคม พ.ศ. 2366 และสิ้นพระชนม์กะทันหันเมื่อวันที่ 7 สิงหาคม ในปีเดียวกัน
เจ้าหญิงมาเรีย คลีเมนติน่าสิ้นพระชนม์เมื่อวันที่ 3 กันยายน พ.ศ. 2424 ณ พระตำหนักชานติลี ประเทศฝรั่งเศส สิริพระชันษาได้ 83 ชันษา
== ราชตระกูล ==
== อ้างอิง ==
Hellmut Andics: Die Frauen der Habsburger Wilhelm Heyne Verlag GmbH München (1997) ISBN 3-453-07034-8
Thea Leitner: Habsburgs verkaufte Töchter, Piper Verlag (1997) ISBN 3-492-21827-x
Richard Reifenscheid: Die Habsburger, Weltbild, ISBN 3-85001-484-3
== แหล่งข้อมูลอื่น ==
Constantin Wurzbach: Biographisches Lexikon des Kaisertums Österreich, Wien (1861) Vol. VII, p. 43 (versione online)
 
ม
ม
ม
ม
ม
บุคคลจากเวียนนา
จักรพรรดิฟรันทซ์ที่ 2 และ 1
ซ่งอี้จื้อ

ซ่งอี้จื้อ เป็นตัวละครจากวรรณกรรมเรื่อง "มังกรคู่สู้สิบทิศ" เป็นบุตรสาวคนเล็กของดาบสวรรค์ซ่งเซวียแห่งตระกูลขุนนางชั้นสูงแซ่ซ่ง  มีหน้าตาสวยงาม นิสัยแข็งกร้าว แต่เป็นจิตใจอ่อนไหว รังเกียจสงคราม ไม่ต้องการให้ตระกูลขุนนางชั้นสูงแซ่ซ่ง  ม้วนตัวเข้าสู่วังวนแห่งการช่วงชิงสงคราม  รู้จักกับโค่วจงโดยบังเอิญที่เมืองหยงหยาง ภายหลังที่โค่วจงได้ช่วยหลี่ซื่อหมิน รวบรวมประเทศเป็นปึกแผ่น หลังเหตุเปลี่ยนแปลงที่ประตูเสียนอู่  ทั้งคู่ก็ได้อยู่ครองรักด้วยกัน
มังกรคู่สู้สิบทิศ
อาร์ชดัชเชสมาเรีย คาโรลีเนอแห่งออสเตรีย

อาร์ชดัชเชสมารี แคโรไลน์แห่งออสเตรีย (Archduchess Marie Caroline of Austria, Erzherzogin Marie Karoline von Österreich) (พระนามเต็ม: มารี แคโรไลน์ เฟอร์ดินานด์ เธเรเซีย โจเซฟิน เดเมเทรีย, Marie Caroline Ferdinande Theresia Josephine Demetria von Habsburg-Lorraine (von Wettin)) ทรงเป็นอาร์ชดัชเชสแห่งออสเตรีย และทรงเป็นเจ้าฟ้าหญิงมกุฎราชกุมารีแห่งราชอาณาจักรแซ็กโซนี หลังจากการอภิเษกสมรส
==พระราชประวัติ==
อาร์ชดัชเชสมารี แคโรไลน์ ประสูติเมื่อวันที่ 8 เมษายน พ.ศ. 2344 เป็นพระราชธิดาองค์ที่ 6 และพระราชบุตรองค์ที่ 8 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ (พระราชโอรสในสมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ และเจ้ามาเรีย หลุยซ่าแห่งสเปน) และพระมเหสีองค์ที่ 2 เจ้าหญิงมาเรีย เทเรซ่าแห่งทู ซิชิลีส์ (พระราชธิดาในสมเด็จพระราชาธิบดีเฟอร์ดินานด์ที่ 1 แห่งทู ซิชิลีส์) พระองค์ได้รับพระราชทานพระนามจากพระราชบิดา ซึ่งได้มาจากพระนามของพระเชษฐภัคินีของพระองค์ อาร์ชดัชเชสมารี แคโรไลน์ ซึ่งสิ้นพระชนม์กะทันหัน เมื่อยังทรงเป็นทารก
==อภิเษกสมรส==
อาร์ชดัชเชสมารี แคโรไลน์ทรงอภิเษกสมรสกับเจ้าฟ้าชายฟรีดริช ออกัสตัส มกุฎราชกุมารแห่งแซ็กโซนี พระโอรสในเจ้าชายแม็กซีมีเลียนแห่งแซ็กโซนี และเจ้าหญิงแคโรไลน์แห่งปาร์มา ทั้ง 2 พระองค์ทรงอภิเษกสมรสเมื่อวันที่ 26 กันยายน พ.ศ. 2362 ณ เมืองเดรสเดน ราชอาณาจักรแซ็กโซนี โดยหลังจากอภิเษกสมรสแล้ว พระองค์ก็ทรงได้รับการสถาปนาเป็น มกุฎราชกุมารแห่งแซ็กโซนี (Marie Caroline, The Crown Princess of Saxony, de: Kronprinzessin von Sachsen) ทั้ง 2 พระองค์ทรงไม่พระโอรสหรือพระธิดาเลย
==สิ้นพระชนม์==
เจ้าฟ้าหญิงมารี แคโรไลน์ทรงสิ้นพระชนม์เมื่อวันที่ 22 พฤษภาคม พ.ศ. 2375 สิริพระชันษาได้เพียง 31 ชันษา พระศพของพระองค์ถูกฝังที่วิหารเดรสเดน โดยมกุฎราชกุมารพระสวามีทรงจัดการเรื่องพระราชพิธีพระศพเองทั้งหมด โดย 1 ปีต่อมา พระองค์ก็ทรงอภิเษกสมรสอีกครั้งกับ เจ้าหญิงมาเรีย แอนนาแห่งบาวาเรีย
==ราชตระกูล==
==อ้างอิง==
Généalogie des rois et des princes de Jean-Charles Volkmann Edit. Jean-Paul Gisserot (1998)
 
ม
ม
ม
ม
ม
บุคคลจากเวียนนา
ม
เจ้าหญิงซัคเซิน